**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  4 – 3 – 2025

 **ΑΜΑΡΟΥΣΙΟΥ Αρ. Πρ.:** 65

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας**

**Θέμα: « Δικαστική προσφυγή διεκδίκησης της μονιμοποίησης των νεοδιόριστων εκπαιδευτικών του έτους 2022 μελών του Συλλόγου Εκπ/κών Π. Ε. Αμαρουσίου».**

Συναδέλφισσες, συνάδελφοι,

το Δ. Σ. του Συλλόγου Εκπ/κών Π. Ε. Αμαρουσίου στην τακτική συνεδρίασή του της 4ης Μαρτίου 2025 αφού συζήτησε επισταμένως το θέμα της δικαστικής διεκδίκησης των νεοδιόριστων του 2022 μελών του σωματείου μας, οι οποίοι/οποίες έχουν συνταχθεί με την απεργία – αποχή και ήδη διώκονται πειθαρχικά από την υπηρεσία για την επιλογή τους αυτή αποφάσισε τα εξής:

α) με βάση τις εισηγήσεις του νομικού συμβούλου του σωματείου μας (Δικηγόρου Παρ’ Αρείω Πάγω κου Κοσμά Σμιλάκου) αλλά και τις εισηγήσεις των νομικών συμβούλων (ομάδα νομικής υποστήριξης απεργών εκπαιδευτικών) των 25 Σ. Ε. Π. Ε. & Ε. Λ. Μ. Ε. της χώρας στην οποία συμμετέχει και ο Σ. Ε. Π. Ε. Αμαρουσίου, περί της άμεσης αναγκαιότητας της δικαστικής προσφυγής διεκδίκησης της μονιμοποίησης μέσω προσφυγής στο Διοικητικό Εφετείο των νεοδιόριστων εκπαιδευτικών που διορίστηκαν το 2022, και

β) ύστερα από τις εξελίξεις μετά την σύγκληση και συνεδρίαση της ολομέλειας των Προέδρων των Διδασκαλικών Συλλόγων της χώρας μελών της Δ. Ο. Ε. που έλαβε χώρα στις 23 – 2 – 2025 στην Αθήνα και την μη λήψη απόφασης για το ως άνω θέμα της δικαστικής προσφυγής μέσω Δ. Ο. Ε. και των νεοδιόριστων του 2022 προκειμένου να μονιμοποιηθούν χωρίς αξιολόγηση με βάση τις αποφάσεις του κλάδου,

**ΚΑΛΟΥΜΕ ΤΑ ΜΕΛΗ ΤΟΥ ΣΩΜΑΤΕΙΟΥ ΜΑΣ ΝΕΟΔΙΟΡΙΣΤΟΥΣ ΤΟΥ 2022 ΠΟΥ ΕΠΙΘΥΜΟΥΝ ΝΑ ΕΠΙΚΟΙΝΩΝΗΣΟΥΝ ΜΕ ΤΟ Δ. Σ. ΤΟΥ ΣΩΜΑΤΕΙΟΥ ΜΑΣ ΑΜΕΣΑ ΠΡΟΚΕΙΜΕΝΟΥ ΝΑ ΟΡΓΑΝΩΘΕΙ Η ΚΑΤΑΘΕΣΗ ΟΜΑΔΙΚΗΣ ΑΙΤΗΣΗΣ ΜΟΝΙΜΟΠΟΙΗΣΗΣ ΤΟΥΣ ΣΤΗ Δ/ΝΣΗ Π. Ε. Β΄ ΑΘΗΝΑΣ ΚΑΙ ΠΡΟΣΦΥΓΗ ΣΤΟ ΔΙΟΙΚΗΤΙΚΟ ΕΦΕΤΕΙΟ ΑΘΗΝΩΝ ΔΙΕΚΔΙΚΩΝΤΑΣ ΤΗΝ ΜΟΝΙΜΟΠΟΙΗΣΗ ΤΟΥΣ ΜΕΣΩ ΤΟΥ ΝΟΜΙΚΟΥ ΣΥΜΒΟΥΛΟΥ ΤΟΥ ΣΩΜΑΤΕΙΟΥ ΜΑΣ ΚΑΙ ΜΕ ΕΞΟΔΑ ΑΠΟΚΛΕΙΣΤΙΚΑ ΤΟΥ ΣΩΜΑΤΕΙΟΥ.**

